Vi var tre, et par og en ven, der skulle til Primavera-festival – og der var godt nok lejligheder, der lå tættere på sporvognen til Parc Forum, men Enric & Packos lejlighed så så lækker ud, at vi var nødt til at snuppe den.
Vi blev virkelig ikke skuffede. Den havde alt, der var brug for, og lå dejlig tæt på metroen, så transport derud (og til resten af byen) var let.
Den har alt, der er brug for – og en masse cool gadgets. Men intet, der overgår den helt forrygende terrasse med sol til ud på aftenen.
Alt er rent og fint, og Enric og Packo er søde og rare – og da vores fly var forsinket, og vi først kom ind til Barcelona ud på aftenen, var det heldigvis ikke et problem. Vi var meget tilfredse!